JUMAL KÕNELEB
Asjad, mis aitavad meil kõigil selle eluga toime tulla,
on arm ja andestamine.
Sellest täna räägimegi,
sest see on evangeeliumi tähtsaim sõnum.
Kas sa teadsid, et Piibel ütleb Roomlastele 6:14,
et me elame ja oleme armu all.
Kas pole imeline seda teada?
Mida see tähendab?
See tähendab seda, et oleme saanud kõik andeks.
Me võime tõesti elada armus,
mitte lihtsalt paluda armu siis, kui oleme teinud vigu.
Me võime pidevalt elada armu all.
Jumal näitas mulle ühte imelist asja.
Kui loeme Uue Testamendi raamatuid,
mis on kirjapandud meile - kristlastele,
õpetuseks, kinnituseks ja julgustuseks,
siis iga selle raamat või kiri algab tervitusega:
"Armu teile ja rahu Jumalalt."
Samuti lõppeb iga kiri sellega,
sõltumata sellest,
kas selle on kirjutanud Peetrus, Paulus või Johannes.
Need kõik lõppevad armu sooviga.
Näiteks Roomlastele 16:24:
"Meie Issanda Jeesuse Kristuse arm olgu teie kõikidega!"
See algab armu sooviga ja lõppeb armu sooviga.
Samuti järgmine kiri Piiblis.
Kasvõi 1. Kiri Korintlastele.
1. Kor.1:3 on soov: "Armu teile ja rahu Jumalalt."
Ka see kiri lõpeb armu sooviga.
Jumal näitas mulle, millest see räägib.
See räägib sellest, et armu sõnum on tähtsaim.
See ümbritseb meid. Jumala arm ümbritseb meid.
Nagu kiri, mis algab armuga ja lõppeb armuga.
Jumala arm on kogu aeg üle sinu ja minu.
Kas tead, kuidas Piibel lõppeb?
Mul on see meeles küll, aga õnneks tõid selle välja,
Mis on see kõige viimane sõnum meile?
Mis on see viimane sõnum?
On seal soovitus: "Pidage tublisti lõpuni vastu!"?
Mis on Piibli kõige viimane sõnum sulle ja mulle?
"Issanda Jeesuse arm olgu kõikidega! Aamen."
See aga toob kaasa selle,
et kui sina ja mina julgeme selle vastu võtta
ja elada armus,
siis me võime ka elada andestuses.
Sest kui meile on kõik andeks antud -
päriselt kõik andeks antud, ilma, et oleksime selle välja teeninud,
üksnes armust,
siis võime anda andeks ka teistele ja seda me peaksimegi tegema.
Nii tahame täna rääkida
pidevas andestuses elamisest.
Kas me peame elama andestuses?
See on meile Janiga
olnud üks suurepärasematest õppetundidest.
See on päästnud me abielu.
- See on päästnud me abielu.
See on päevast päeva päästnud me abielu.
See on andnud meile mitmeid häid päevi,
mis ilma selleta oleksid olnud halvad ja tülisid täis.
Tahan tänada sind, Joy, et oled mulle alati andeks andnud.
Aitäh, Jan, et sina annad mulle alati andeks.
Kui palju korda sa veel jaksad?
Peetrusel oli sama küsimus.
Peetrus mõtles Matteuse 18: 21 sama asja üle.
"Siis ütles Peetrus tema (Jeesuse) juurde astudes:
Issand, kui mitu korda minu vend võib minu vastu patustada
ja mul tuleb talle andeks anda?
Kas aitab seitsmest korrast?”
Ei tea, kas Peetrus räägib siin oma vennast Andreasest?
- Talle käis ilmselt miski närvidele. - Tundub, et nii mõnigi asi.
Kaua võib? Kui palju veel? - Millal ma tohin talle virutada?
- Kust läheb piir?
Ja mida Jeesus talle vastas?
Ma ei ütle sulle seitse korda,
vaid kas või seitsekümmend korda seitse korda."
Number seitse on igaviku sümbol.
See teeb kokku 490.
Aga Jeesus ei mõelnud seda, et 490 juurest läheb piir.
"Arvutan aga, kui mitu korda
ja kui siis 490 täis saab, pole enam vaja andeks anda.
Nüüd teen täiega tagasi!"
Ei.
Jeesus mõtles just seda, et andestamine on lõputu.
See võib tunduda ebaõiglaselt, aga arm ei olegi õiglane.
Selles, et Jeesus suri ristil sinu ja minu eest,
selles polnud midagi õiglast, sest Ta oli täielikult patuta.
Kuid selline see arm ongi.
Sel pole õiglusega mingit pistmist, sest see on arm.
Ja kuna sulle ja mulle on kõik andeks antud -
ka me tulevased vead,
käib sema ka meie kohta -
me peame samuti teineteisele andeks andma.
Alati.
Koloslastele 3:13:
"Üksteist taludes
ja üksteisele andestades, kui kellelgi on teise vastu kaebust.
Nii nagu Issand teile on andeks andnud,
nõnda tehke teiegi!"
Nõnda tehke teiegi.
Kuidas on Issand meile andestanud?
Ta on andestanud kõik ja täielikult.
Tema andestus hõlmab jätkuvalt kõike.
"Nii nagu Issand teile on andeks andnud,
nõnda tehke teiegi!"
Ta ütleb: "Joy, tee samamodi nagu mina tegin."
Mina küll ei pea enam ristil surema, aga mu lihalik loomus peab surema.
See pool minust, mis tahab tagasi teha.
Nõnda nagu Jeesus on mulle andestanud,
võin ka mina teistele andestada.
See tähendab seda, et vihastumised ja ärritus-torked,
mis päeva jooksul tuleb töö- ja pereelus ikka ette,
need ma annan pidevalt andeks.
Ma andestan pidevalt ja kiiresti.
Ka iseenda torkamised.
Tõsi.
Põhjus, miks see nii tähtis on, on selles,
et andestamine on ainuke viis hoida oma süda vabana.
See on ainuke viis.
Kui me ei anna andeks,
siis viha, kibestumine ja pettumus saavad haarde me südame üle.
Õpetussõnades 4:23 on öeldud:
"Hoia oma südant enam kui kõike muud,
mida tuleb hoida, sest sellest lähtub elu!"
Meie süda ei saa olla vaba, kui see on täis viha ja kibedust.
Kibedus ja viha muudavad me südame kõvaks.
Siis me ei ole vabad.
Andestus on ainuke tee vabaduseni. Olgu kuritegu või patt kuitahes ränk.
Kui ma teen hingehoidja tööd, siis püüame alati selleni jõuda.
Mõnikord on väga tähtis oma viha ja pettumus välja elada,
aga me ei saa sellesse kinni jääda.
Andeksandmine toob lõpliku vabaduse.
Kui on õige aeg ja koht, toob andestus vabaduse.
Selle pärast on nii tähtis, et me süda püsiks vabana.
Nagu Joy ütles: ela pidevas andeksandmises.
Kas see tähendab seda,
et peaksin laskma kõigil endale pähe astuda?
Laskma ennast kohelda, kuis iganes kellelegi meeldib?
See on väga tähtis küsimus. - See on lausa võtmeküsimus.
Kui ma õpin neis olukordades tegutsema,
ei ole andestamine enam nii raske.
See on väga oluline küsimus,
sest millegi andestamine või sellega nõustumine on kaks eriasja
Andestamine ei tähenda, et ma nõustun sellega,
et mind koheldakse halvasti või minuga räägitakse inetusti.
See ei tähenda seda.
Ma ei aktsepteeri, kui mind halvustatakse.
Ma ei aktsepteeri koolikiusamist meie koolis.
Ma ei lähe sellest niisama mööda.
On täiesti õige öelda "ei" või reageerida sellele.
On õige isegi vihastada.
Küll aga pole õige sellesse kinni jääda.
Toon ühe konkreetse näite.
Ütleme, et mõni õpilane ei kuuletu,
ma pean teda korrale kutsuma ja ta peab andeks paluma.
Siis ma annangi andeks ja me alustame otsast peale.
Ma küll reageerin sellele, aga samas on väga oluline mõista,
et andeksandmine pole sama, mis nõustumine.
Sina ega keegi meist
ei tohiks aktsepteerida pattu, väärkohtlemist või ärakasutamist.
Me võime sellele vastu seista ja isegi vihastada.
Aga me ei tohiks sellesse kinni jääma.
See on asja mõte.
Ütlen midagi veel.
Heebrealastele 12:15 ütleb sama:
"Ja valvake, et keegi ei jääks ilma Jumala armust,
et mingi kibe juur üles kasvades ei tooks tüli
ning paljud selle läbi ei rüvetuks,"
Paulus hoiatab just selle eest,
et me ei laseks kibedusel jääda meisse,
sest muidu see saab kasvada ja rikkuda me elu ning suhteid.
Sedasi aga "rüvetab" see paljusid.
Me ei tohi siis sellesse jääda,
kuigi me tohime reageerida, kui keegi midagi valesti teeb.
On üks imeline asi,
mida oleme harjutanud nii kodus kui tööl,
sest Issand andis meile käsu
armastada üksteist nii, nagu Tema meid on armastanud.
Olime sunnitud hakkama õppima armastust.
Olime sunnitud õppima, kuidas see toimib kodustes suhetes,
kuidas see toimib töökohal
ja eriti, mida teha siis, kui tekib mingi konflikt.
Mida ma siis ütlen, kui keegi nähvab mulle teravalt?
Kuidas ma siis püsin armastuses?
Kuidas ma juhendan lapsi, kes pole alati kui väikesed inglid?
Kuidas ma juhendan lapsi?
Kuidas ma kulgen päevast läbi?
Inimeste keskel, kes pole täiuslikud.
Ma õpin lahenduste-keskset suhtlemist.
Ma õpin edastama mina-sõnumeid.
Ma õpin ütlema: "Ei, sedasi ei öelda."
Õpin ütlema "Ei!", kui märkan, et mõni õpilane kiusab teist.
Siis ma sekkun kohe ja ütlen, et me ei kohtle teineteist selliselt,
vaid räägime sõbralikult.
Õpilased vastavad vahel: "See on kõigest mäng",
aga see pole mingi nali ega mäng.
Peame alati olema üksteisega viisakad
ja rääkima kenade sõnadega.
Kui sa aga nähvad mulle, võin öelda, et see kurvastas mind.
"Kas võiksid palun öelda seda mulle sõbralikumal viisil."
Ehk siis me tohime reageerida.
Seda tegi Jeesuski,
kui variserid väitsid, et Temas on kuri vaim.
Üpris halvustav ja lugupidamatu suhtumine.
Nii loeme Johannese 8:49, kuidas Jeesus vastas:
Minus ei ole kuri vaim, vaid ma austan oma Isa,
teie aga teotate mind."
Jeesus oli otsekohene,
aga ometi andis Ta südames ka neile need sõnad andeks.
Samamoodi suhtub Jumal minu eksimustesse -
Ta on juba ette andeks andnud.
Jumal tahab, et igaüks meist püsiks selles andestuses
ja õpiks elama jätkuvas andestuses.
Piibel ütleb, et me ei tohiks vihastena minna magama.
Hiljemalt enne magama minekut
tuleks minna kaasa juurde andeks paluma.
Küsida, kas on võimalik leppida ära.
See on kõige viimane aeg tegutsemiseks,
et süda püsiks vabana ja kõigil oleks hea olla.
Pidev andestamine.
Ma õigupoolest kulgen andestuses.
Annan muudkui andeks ja seda täitsa tasuta.
Annan päris muidu ja külluslikult andeks.
Isegi, kui teine seda isegi ei palu või see pole üldsegi õiglane.
Annan sellegipoolest andeks.
Pillan seda andestust kõigile ja pidevalt,
sest nii püsin ma ka ise kogu aeg vabana. - Aamen.
See on sarnane mõttele allikast,
mis pulbitseb puhast põhjavett.
Põhjavesi on kogu aeg kirgas ja puhas
ja see muudkui pulbitseb allikast.
Me inimestena aga viskame sinna allikasse prahti
ja kallame sinna oma reovett ja muud.
Kuid ükskõik, kui palju me seda sinna ka ei kallaks,
põhjaveest pulbitseb ikka puhast vett.
See tuleb maapõuest ja on kirgas ning puhas.
Selliselt ka, kui Jeesus on minus ja mina Temas,
siis ma olen kui selles põhjavees kinni.
Tema kirkas vees, mis pidevalt voolab.
Temast voolab pidevalt armastust, rõõmu, väge ja armu.
Arm pulbitseb ja pulbitseb ka siis, kui minu peale visatakse prügi.
Juhtival töökohal tuleb harjuda sellega,
et inimesed tulevad oma muresid rääkima.
Nad ei suuda neist alati vaoshoitult rääkida,
vaid paiskavad vahel ka oma viha välja.
Kuid ma juhina ei saa neile vastu virutada.
Pean püsima asjalikuna ja lahendusele orienteerituna.
Armujõgi pulbitseb pidevalt, kui jalutan läbi koolimaja
ja mõnel õpetajal on midagi vaja või teisel on mõni mure.
Või on õpilastel mingid mured
või on lasteaias vaja midagi lahendada.
Selliseid asju tuleb kogu aeg ette.
Aga kui Jeesuse armu jõgi pulbitseb, suudan ma sellele ka keskenduda
ja püsida armus kogu päeva jooksul.
Siis on mul hea päev ja ma suudan lahendada neid asju.
Need ei takista mind ega jää mind kammitsema.
Mu meelest on seegi hea, mida sa selle tööga alustamise alguses ütlesid,
et sa ei soovi, et ma need töömured koju kaasa tooksin.
Nii pidin ära õppima selle,
et hiljemalt rongiga koju sõites vaatan kõik oma asjad läbi.
Katsun oma südame läbi
ja vaatan, ega midagi ole jäänud kripeldama.
Andestan, kui tarvis, et mu süda oleks vaba.
Sest sedagi on oluline mõista, et kodu ei saa olla nagu jäätmejaam,
kuhu koguda kõik oma tööstress.
Tööl saad küll hästi hakkama,
aga kodus valad kõik abikaasa või laste peale välja.
Nii võib juhtuda ja minagi tegin vahel nii,
kuniks sa õpetasid mulle, et tööasjad kuuluvad töö juurde
ja kodus peab valitsema rahu.
Kodu on vellgi olulisem kui töö.
Kodurahu on veelgi olulisem.
Kaitskem siis oma südameid,
viies oma mured ja pinged Jumalale ning arutledes nende üle Temaga,
sest Jumal tahab alati täita meid rahuga.
Ta annab ka alati jõudu andestada ja vabaneda nii,
et võime kodus olla isaks ja emaks
ja tööl olles teha tööasju ning jätta need siis sinna.
Luuka 6:37: "Ärge mõistke kohut, ja ka teie üle ei mõisteta kohut!"
Ma ise ju ei taha sattuda kohtumõistmise alla.
"Ärge mõistke hukka, ja ka teid ei mõisteta hukka!
Andke andeks, ja teile antakse andeks!"
Kui ma lasen kellegi teise vabaks,
siis ma vabastan midagi ka oma südamest.
See on ennekõike ravim mulle endale.
Luuka 17:3 "Jälgige end:
kui su vend patustab, siis noomi teda, ja kui ta kahetseb, anna talle andeks!
Ja kui ta ka seitse korda päevas sinu vastu patustab
ja seitse korda sinu poole pöördub, öeldes: Ma kahetsen”,
andesta ikka talle!”
See räägib järjepidevusest.
Jah, meil on elus võitlemist.
Me teeme üksteisele haiget, sest oleme ju kõigest inimesed.
Seda juhtub pidevalt.
Kui ma aga kogen andestust ja annan ka teistele andeks,
siis see on tingimus selleks,
et suhted püsiksid ja me püsime vabadena.
See on ka ainuke viis elada armastuses.
See on ainuke moodus. Anda miljon korda päevas andeks.
Siis ma püsin kogu päeva armastuses.
Ja kui ka teised mu ümber õpivad selle ära,
siis on meil tööl tõeliselt hea õhkkond.
- Ja ka kodus.
Mainin veel lõpetuseks midagi,
millest räägime rohkem järgmises saates.
Andestamine tähendab ka seda, et see asi unustatakse ära.
Sa, Joy, oskad seda imehästi.
Kui ma sinu vastu kuidagi eksin
ja hakkan uuesti samast asjast rääkima,
mis on juba selgeks räägitud,
siis sa ütled: "Millest sa räägid? See sai juba lahendatud."
Peame siis meeles, et Jumala andestus on täiuslik,
mistõttu elagem ja püsigem siis selles. Aamen.
Palvetame koos sinuga
Aitäh, taevane Isa, Sinu armu eest.
Aitäh, Issand, et see on lõputu. Sinu arm püsib igavesti.
Aitäh, Isa, et võime iga päev elada armu all.
See on tõeline arm.
Aita meid, Issand, et me ei laseks mingil kibedusel, vihal ega ärritusel
kasvada ja asju rikkuda.
Issand, anna meile julgust ja jõudu, et alati anda andeks.
Alati anda andeks.
Aitäh, Issand, et võime tõesti anda nö tasuta andeks
ja seda kasvõi tuhat korda päevas.
Tahan siinkohal anda sulle nõu:
ütle oma andeksandmine häälega välja.
Isegi, kui tunded pole vastavad, tasub seda ikkagi öelda,
sest me kuuletume Issandale ja see aitab andestada.
Ma ise teen sageli nii.
Käin enese sees kõik läbi,
kui minusse on jäänud mingit kibedust vms.
Nii ütlen valjult välja, et andestan sellele ja tollele.
Mõnikord teen seda mitu korda,
kuni viimaks tunnen, et olen vaba sellest asjast.
Issand, toome just nüüd Su ette kõik need inimesed,
kes on meid erineval moel solvanud ja käitunud meie suhtes halvasti.
Me seisame Su Sõna peal ja ütleme: "Ma annan andeks."
Ma annan andeks. Ma annan Jeesuse nimel andeks.
Ma annan Jeesuse jõus andeks.
Annan andeks nii nagu Jeesus,
kes minus elades sellele inimesele andestab.
Ma annan andeks
ja lasen ta vabaks patusüüst Jeesuse nimel.
Ma andestan kõigile.
Vaatan oma elu üle ja andestan tasuta ning külluslikult.
Ma andestan helde käega.
Ma jagan heldelt andestust.
Paremale ja vasakule.
Aitäh, Issand, et seda tehes
võin tõeliselt ja täielikult lasta neil asjadel oma elust minna,
nii et mu sisse tuleb tohutu vabadus ja rõõm.
Rõõm pulbitseb mu sees.
Aitäh!
Tunnen, et ka sina võid teha nagu Joy.
Too Issanda ette kõik need inimesed,
kes on sulle haiget teinud ja sinu vastu eksinud.
Nüüd on aeg tuua nad kõik Issanda ette
ja anda neile andeks.
Tean, et see pole õiglane ja võib tunduda raske,
aga tee seda sellegipoolest, sest see on ainus tee vabadusse.
Jumal õpetas seda ka mulle ja ütles, et seda tehes pääsen ise vabaks,
aga mitte ainult mina.
Kibedus ja viha seovad ka teisi inimesi.
Kui ma aga neile andestan, pääsen ise vabaks
ja Jumala õnnistus ning arm
saavad puudutada ka neid teisi inimesi.
Sellepärast on nii tähtis, et me laseksime lahti.
Jumal tahab, et sa tooksid need kõik Issanda ette.
Sa võid jätkata palvetamist,
kui tunned, et tahad võtta selleks rahulikult aega.
See on tõeliselt oluline.
Minu meelest on tore, mida sa ütled me õpilastele
ja ka me töötajatele.
"See, kes annab esimesena andeks, see on see, kes võidab."
See aga, kes esimesena andeks palub,
on see, kes on julge.
Hästi öeldud, direktorihärra!
- Jätkem see meelde.
Kes esimesena palub ja annab andeks, on tegija,
sest see nõuab rohkem julgust ja jõudu,
kui see, et oleme eneses kanged.
Tehkem siis sedasi. Aamen.
Kui soovid rohkem infot meie töö kohta,
külasta me kodulehekülge, mida näed ekraanil.
Seal on infot meie imelise kooli ja lasteaia kohta.
Sealt saab tellida ka raamatuid,
mis aitavad sul õppida ja saada lähedasemaks Jumalaga.
Sealt võib tellida meie infolehte ja sealt kaudu saata eestpalvesoove.
Olgem ühenduses ja teadkem,
et Jumal on tõesti andnud sulle kõik andeks,
nii et ole vaba! Aamen.
On tõesti tore, et meil on telekanal,
mis igapäevaselt ja ööpäevaringselt edastab häid uudiseid.
Maailm on täis halbu uudiseid, aga TV7 kaudu levivad head uudised.
Rõõmusõnum ehk evangeelium kogu maailmale.
Löö sinagi kaasa ja toeta TV7 tööd!
Sel moel osaled heade uudiste levitamises.
Helistades 900 1770, annetad 10 eurot.
Võid kasutada ka peatselt ekraanile ilmuvaid pangarekvisiite.
Leiad vajaliku info ka kodulehelt: www.tv7.ee
Ole õnnistatud ja tea, et see on meie ühine ülesanne:
viia evangeeliumi kogu maailma. Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7